13/04/2018 | Administración LocalMunicipal
Trazo
Aprobación definitiva do Regulamento municipal do punto de atención á infancia

Normativa aplicable: Decreto 254/2011, de 23 de decembro, polo que se regula o réxime de rexistro, autorización, acreditación e inspección dos programas e dos centros de servizos sociais, artigo 7 b) do referido decreto que establece como un dos requisitos funcionais o dispor dunhas normas de funcionamento. Decreto 329/2005, do 28 de xullo, polo que se regulan os centros de menores e os centros de atención á infancia Decreto 330/2009 de 4 de xuño, polo que se establece o currículo de Educación Infantil O Punto de Atención á Infancia é un establecemento de carácter diúrno e de titularidade municipal, encadrados nos servizos sociais especializados dos concellos, que teñen como finalidade prestar unha atención de apoio aos pais, titores ou gardadores dos/as nenos/as de entre 3 meses e 3 anos cando concorran situacións ou circunstancias que lles impidan o seu coidado. Ademais poderán atender aqueles casos que respondan a necesidades puntuais. PUNTO DE ATENCIÓN Á INFANCIA DO CONCELLO DE TRAZO. Viaño Pequeno nº 27, 15687 Trazo Teléfono: 981689340 Email: atencion. infantil@concellodetrazo. es Responsable: Bernardo Andres Balciunas Legaspi Titularidade: Concello de Trazo Nº inscrición no RUEPPS: E-1166 C-1 Permiso de inicio de actividades: 05/10/2006 Tipo de xestión: Directa O PAI do Concello de Trazo ten unha dobre función asistencial e educativa e ofrécelles aos nenos/as usuarios/as unha atención integral sen discriminacións, dirixida ao desenvolvemento harmónico da persoa e á compensación das desigualdades sociais, económicas e culturais. A función educativa do PAI é complementaria da da propia familia. O obxecto destes puntos é a prestación dunha atención asistencial en concellos que por baixa poboación infantil ou outras circunstancias económico-sociais, necesitan prazas para a atención do colectivo de nenos/as entre 0 e 3 anos pero non precisan crear escolas infantís 0-3. Entendida a súa concepción como instrumento de desenvolvemento rural se autorizarán, analizadas as condiciones anteriores, en concellos con menos de 5.000 habitantes. En concellos con maior poboación a autorización estará vinculada á necesidade de novas prazas asistenciais e a súa complementariedade coas ofertadas polas escolas infantís 0-3. a) Cubrir a necesidade socio-familiar de atención, coidado e protección dos nenos/as durante o tempo de ausencia dos proxenitores. b) Fomentar actividades encamiñadas a promoveren o desenvolvemento persoal dos nenos/as. c) Facilitar a conciliación da vida familiar e laboral dos proxenitores. d) Promover a relación social e o encontro entre nenos/as de distintos lugares do municipio 1.- O PAI ten autorizada unha unidade mixta de 3 meses a 3 anos e 20 prazas dispoñibles.2.- Permanecerá aberto os 12 meses do ano, salvo sábados, domingos e días festivos de ámbito nacional, autonómico e local.3.- O horario de apertura será de 7.30 a 15.30.4.- O horario de entrada e saída dos nenos/as no PAI débese caracterizar pola flexibilidade que requiran as necesidades da familia, sempre que non leve consigo a alteración das actividades dos demais nenos/as e do normal funcionamento do centro.5.- Para o bo funcionamento do centro os nenos/as que acudan de xeito habitual ó centro terán que estar antes das 10.00 horas e non serán recollidos ata as 13.00 horas, agás causa xustificada.6.- Só se poderá facer unha modificación de horario ó longo do curso escolar, por circunstancias debidamente acreditadas. Será presentada no rexistro do Concello e a proposta de modificación de dito horario será valorada pola comisión de coordinación e control.7.- Ó remate de cada xornada os nenos/as serán entregados ás persoas autorizadas polos seus proxenitores/ titores.8.- Os usuarios/as poderán asistir ó centro un máximo de 11 meses dentro do curso escolar; dende o 1 de setembro ata 31 de agosto do ano seguinte. Por causas xustificadas poderían asistir os doce meses do ano, previa presentación de solicitude e autorización por parte da comisión de coordinación e control.9.- O mes de vacacións será comunicado por escrito no rexistro do Concello de Trazo.10.- As familias poderán ser recibidas de conformidade co horario establecido para as titorías, sempre e cando non dificulten a boa marcha do centro.11.- Segundo o artigo 29.2b) do Decreto 329/2005 a relación máxima de coidador/neno por grupo será de 1/20. En todo caso sempre se debe contar con unha persoa auxiliar ademais do persoal que atenda ó grupo.5.1.- Atención Educativa, traballamos cun proxecto educativo propio que se axusta na súa estrutura ao Decreto 330/ 2009 polo que se establece o currículo de educación infantil en la Comunidade Autónoma de Galicia. Dito proxecto educativo recolle, de xeito explícito, o tratamento lingüístico do centro, a coeducación e a atención á diversidade mediante a flexibilidade para adecuar a educación á diversidade de aptitudes, intereses e necesidades do alumnado en toda a etapa educativa. Ademais ten en conta o carácter globalizado da intervención educativa tanto en canto que un mesmo contido desenvolve obxectivos das distintas áreas da aprendizaxe eas necesidades educativas especiais dos nenos/as.5.2.- Servizo de Cociña, entendendo por tal a prestación consistente na achega dos medios persoais e materiais necesarios para a adecuada distribución e consumo dos alimentos que traen os/as propios/as usuarios/as. As familias asinarán autorización para proporcionar os alimentos que se achegan cada día á escola para alimentar aos seus fillos/as co compromiso a levar os alimentos segundo as medidas hixiénicas establecidas, isto é: envasados en recipientes axeitados e correctamente identificados coa data de consumo, nome e apelidos do neno/a e transportados en recipientes isotérmicos que manteñan a temperatura axeitada e con indicación de se precisan ou non refrixeración.5.3.- O Punto de Atención á Infancia non presta servizos de comedor nin transporte nin horario amplo (mais de 8 horas) 1. Poden acceder aos servizos do PAI os nenos/as de 3 meses a 3 anos de idade. No caso de que o número de solicitudes de usuarios sobrepase o de prazas dispoñibles, teñen preferencia os/as residentes no municipio.2. Os pais/nais, titores/as ou gardadores/as deberán cubrir unha solicitude de inscrición conforme ao modelo que figura como anexo e achegar o seguinte: Documentación: · Libro de familia. · Documento Nacional de Identidade dos pais ou titores. · Certificado de empadroamento e convivencia expedidos polo concello. · Copia da declaración da facenda dos ingresos de tódolos membros da unidade familiar ou, no seu defecto, certificado emitido por facenda. No caso de nulidade matrimonial, separación ou divorcio considerase a Renda de quen exerza a patria potestade. · A última nómina ou xustificación da situación laboral no momento da solicitude con especificación da xornada laboral. · No caso de cursar estudos oficiais, certificación que acredite tal circunstancia. · Tarxeta de desemprego, se é o caso. · Certificado de discapacidade, se é o caso, do/da menor, pais ou membros da unidade de convivencia. · Título de familia numerosa, de ser o caso. · No caso de que a solicitude non reúna os requisitos esixidos, o Concello requirirá ó interesado por un prazo de 10 días que emende a falta ou xunte os documentos necesarios, con indicación de que, si non se fixera, darase por desestimada a súa petición arquivándose sen máis. Documentación complementaria: Os interesados terán que presentar dentro dos 15 días seguintes á notificación de admisión, a seguinte documentación complementaria: · Certificado médico do/da neno/a. · Fotocopia da tarxeta sanitaria. · Número da conta bancaria. · Autorización por escrito das persoas que poden recoller o/a neno/a. · 2 fotos tamaño carné O alumnado que fose admitido terá garantido o acceso ós novos cursos, sen necesidade dun proceso de admisión, debendo acreditar, en todo caso, o mantemento das condicións que deron lugar á súa admisión. Neste caso presentarán solicitude de praza, xustificantes da situación económica e calquera outra documentación que acredite cambios na situación familiar. No expediente persoal de cada neno/a, que terá carácter confidencial, de acordo á Lei Orgánica 15/1999 de 13 de decembro de Protección de datos de carácter persoal e o seu regulamento de desenrolo, RD 1720/2007, de 21 de decembro, constarán os datos de filiación, sanitarios, enderezo, e teléfono de contacto, así como aqueloutras circunstancias persoais relevantes que o solicitante queira facer constar para unha mellor atención do menor. Os/as nenos/as que xa teñan un/unha irmá/irmán no PAI acceden ao centro automaticamente. Os residentes en Trazo teñen preferencia na adxudicación das prazas.1.- Situación sociofamiliar: 1.1.- Por cada membro menor de 18 anos a cargo da unidade familiar incluído o/a neno/a para o que se solicita praza: 1 punto.1.2.- Por cada membro maior de 18 anos a cargo da unidade familiar, sen ingresos económicos, agás os pais ou titores do neno/a para o que se solicita praza: 1 punto.1.3.- Por discapacidade física, psíquica ou sensorial, enfermidade crónica que requira internamento periódico, alcoholismo ou drogadicción: - Pai: 5 puntos. - Nai: 5 puntos. - Outros membros da unidade familiar: 1 punto por persoa, ata 5 puntos.1.4.- Por ausencia do fogar familiar de ámbolos dous membros parentais: 12 puntos 1.5.- Pola condición de familia monoparental: 6 puntos.1.6.- Pola condición de familia numerosa: 6 puntos.1.7.- Calquera outra circunstancia sociofamiliar que sexa susceptible de estimación a xuízo da comisión e adecuadamente acreditada: ata 5 puntos 2.- Situación laboral familiar: 2.1.- Situación laboral de ocupación dos 2 membros parentais: 6 puntos.2.2.- Non empadroados con centro de traballo no Concello de Trazo: - Pai: 2 puntos. - Nai: 2 puntos. No caso de familias monoparentais, adxudicaráselle a puntuación do epígrafe correspondente computado por dous, exceptuando o punto 1.5 e 2.1, no que a puntuación da familia monoparental se asimila á formada por 2 membros.3.- Situación Económica: Renda per cápita mensual da unidade familiar, referida ao IPREM vixente: - Inferior ao 50% do IPREM: máis 3 puntos. - Entre o 50% e o 75% do IPREM: máis 2 puntos. - Superior ao 75% e ata o 100% do IPREM: máis 1 punto. - Superior ao 100% e ata o 125% do IPREM: 0 puntos. - Superior ao 125% e ata o 150% do IPREM: menos 1 punto. - Superior ao 150% e ata o 175% do IPREM: menos 2 puntos. - Superior ao 175% e ata o 200% do IPREM: menos 3 puntos. - Superior ao 200% e ata o 225% do IPREM: menos 4 puntos. - Superior ao 225% e ata o 250% do IPREM: menos 5 puntos. - Superior ao 250% e ata o 275% do IPREM: menos 6 puntos. - Superior ao 275% e ata o 300% do IPREM: menos 7 puntos. - Superior ao 300% do IPREM: menos 8 puntos. En caso de obter igual puntuación, daráselle prioridade á renda per cápita mais baixa. Calquera indicio de cambio non declarado, distorsión ou falseamento da situación socio-familiar, da situación da vivenda ou da situación económica reflectidas na solicitude, podería dar lugar a que se inicie de oficio un expediente de comprobación dos referidos actos. A primeira semana do mes de agosto deberase xustificar a situación laboral con data actualizada, comprobando deste xeito que se manteñen as mesmas condicións que na data da matrícula.1- A comisión será competente para efectuar a proposta inicial da selección, e fará pública a relación provisional, coa puntuación obtida, de admitidos e excluídos. Esta relación expoñerase no taboleiro de anuncios de PAI e do Concello de Trazo.2- No prazo de 10 días contados a partir da data de exposición da relación provisional de admitidos, os solicitantes poderán presentar no rexistro do Concello as reclamacións que coiden oportunas, dirixidas ó presidente da comisión de coordinación e control.3- Unha vez estudadas e resoltas pola comisión todas as reclamacións presentadas, procederase á publicación da relación definitiva de admitidos e da lista de espera coa puntuación obtida en cada caso.4- As solicitudes presentadas fora do prazo da convocatoria por circunstancias sobrevidas, serán tramitadas e puntuadas para a súa inclusión na lista de espera, segundo a puntuación obtida.5- As vacantes que se vaian producindo ó longo do curso serán cubertas por rigorosa orde de puntuación entre os solicitantes en lista de espera.6- Unha vez esgotada a lista de espera e se quedan aínda prazas vacantes, poderán ser cubertas por aqueles alumnos/as que soliciten a súa incorporación ó centro unha vez comezado o curso escolar. O novo alumnado que se incorporen ó PAI unha vez comezado o curso escolar, deberán presentar a mesma documentación que o resto dos alumnos xa matriculados.10.1.- Será causa de baixa no PAI algunha das seguintes circunstancias: - Cumprimento da idade máxima regulamentaria de permanencia na escola. - Solicitude dos pais ou representantes legais. - Non pagamento da cota establecida. - Por comprobación da falsidade nos documentos ou datos achegados. - Por incompatibilidade ou inadaptación absoluta para permanecer no centro. - Por incumprimento reiterado das normas do PAI. As baixas por incompatibilidade serán resoltas pola comisión de coordinación e control unha vez oído o interesado. En todo caso antes de decretar unha baixa, agás esta sexa voluntaria, daráselle un trámite de audiencia ós pais/nais, titores ou gardadores do neno/a de dez días e seralle comunicada no caso de que se produza, cunha antelación de dez días hábiles. Por motivos xustificados permitirase unha suspensión temporal por un período máximo de tres meses, coa obriga de efectuar o pago da cota correspondente. Permítese unha única suspensión temporal por curso académico. O Punto de atención á infancia de Trazo cumprirá o período de adaptación ao que se refire o Decreto da Xunta de Galicia 330/2009, do 4 de xullo, que establece o currículo da educación infantil, do seguinte xeito: 1. A organización do tempo dos nenos/as de 3 meses a 3 anos será flexible para adaptarse aos seus ritmos de actividade e descanso. Non obstante, considerarase que os/as nenos/as deben acudir ao centro nun horario fixo, nos momentos de entretemento e lecer e a comezos da semana, cunha estancia non superior a 30 minutos. Na semana seguinte o/a neno/a permanecerá no centro 1 hora cada día, de modo que cada semana vaia aumentando 30 minutos ata que estea adaptado por completo.2. O proceso de adaptación pódese alterar por mor de calquera circunstancia que as persoas educadoras xulguen necesario en función das características de cada neno/a.3. Se o/a neno/a se ausentase do centro longos períodos de tempo, cumprirá aplicar de novo o período de adaptación.4. No caso de que calquera dos anteditos aspectos non se cumpran na forma en que dispón este regulamento, non se admitirán os nenos no centro. a) Órgano de xestión e dirección do PAI. É un órgano unipersonal coas seguintes funcións: · Elaborar a programación xeral e a memoria anual, xunto co equipo técnico. · Dinamizar a elaboración do proxecto educativo da escola e a proposta pedagóxica en colaboración directa co persoal educativo e responsabilizarse de presentar os dous documentos perante a comisión de coordinación e control. · Organizar e supervisar o traballo do persoal do PAI. · Autorizar actuacións extraordinarias para o normal desenvolvemento do PAI. · Convocar e presidir reunións do persoal, así como executar e facer cumprir os acordos adoptados nestas. · Prestar atención personalizada ós usuarios/as, tanto a través do desempeño da función educativa como directiva. · Canalizar e coordinar as relacións coas familias estimulando e garantindo a súa participación na vida do PAI. · Comunicar a coordinadora dos servizos sociais as incidencias relativas ás necesidades de mantemento do PAI, baixas de persoal, necesidades materiais e calquera outra circunstancia que afecte ó ordinario funcionamento do centro. · Supervisar, coordinar e facer cumprir o correcto desenvolvemento das actividades programadas. · Cumprir e facer cumprir o marco lexislativo vixente para a infancia, e de xeito específico de ámbito educativo, así como o regulamento de réxime interior do PAI · Participar en actividades de formación e promover a formación continua do persoal. · Representar o PAI b) Comisión de coordinación e control. Para tal fin constituirase unha comisión coa seguinte composición: - Presidente: o/a alcalde/ alcaldesa. - Vocal: director/a do PAI. - Secretario/a: traballador/a social. Esta comisión configurarase como órgano de coordinación e control do PAI de Trazo, sendo as súas funcións as seguintes: 1.- Supervisar o funcionamento do PAI de acordo co estipulado neste regulamento e na normativa sectorial aplicable.2.- Resolver os posibles conflitos que poidan xurdir no ámbito educativo ou de xestión do centro.3.- Aplicar os criterios de admisión de alumnos de acordo coa norma establecida, e interpretar e resolver aqueles casos conflitivos ou dubidosos. O PAI deberá adaptarse na súa organización e funcionamento ó dispositivo neste regulamento e disporá de autonomía para definir o seu modelo de xestión pedagóxica. O Regulamento de réxime interno poderá ser modificado a proposta da comisión e será aprobado posteriormente polo Pleno da Corporación e visado novamente polo servizo de Inspección de Familia e Menores da Xunta de Galicia. O PAI ten: - 1 copia do RRI a disposición dos usuarios nun lugar visible do centro. - 1 libro de reclamacións a disposición das persoas usuarias, que poderá ser solicitado para a súa consulta polas administracións e segundo o artigo 6 do Decreto 254/2011, de 23 de decembro, polo que se regula o réxime de rexistro, autorización, acreditación e inspección dos programas e dos centros de servizos sociais, remitirase á inspección dos servizos sociais da xunta de Galicia unha copia das reclamacións presentadas, no prazo máximo de 3 días hábiles, xunto cun informe xustificativo dos antecedentes e actuacións realizadas para a súa xestión. O concello de Trazo dispón dunha bolsa de emprego á que se recorrerá en caso de que sexa preciso para a contratación de persoal. O persoal do PAI contará coa seguinte titulación: a) Persoal de atención directa: · Título de Grao en Educación Infantil. · Mestre/a especialista en educación infantil (diplomatura). · Diplomado en Profesorado de Educación Xeral Básica coa especialidade de Educación Infantil ou de Educación Preescolar (R. D. 1954/1994, do 30 de setembro, BOE nº 275, do 17/11/94). · Mestre en Educación Primaria coa especialidade de Educación Infantil ou Preescolar. · Técnico superior en Educación Infantil ou equivalente b) Persoal de apoio á atención directa e coidado dos menores: ademais das titulacións anteriores poderá estar en posesión das seguintes titulacións: · Técnico de atención socio-sanitaria · Técnico superior en animación sociocultural · Técnico en coidados auxiliares de auxiliar en enfermería · Diplomado en puericultura, recoñecido pola Consellería de Educación · Outras recoñecidas como apropiadas polo órgano competente na autorización do centro. As funcións do persoal son as de coidar da orde, seguridade, entretemento, alimentación e aseo dos nenos e xestionar o centro de cara á consecución dos obxectivos do servizo. A dirección do centro recaerá en algún dos membros do persoal coa titulación de técnico superior en educación infantil, grao en mestre/a de educación infantil ou equivalente A comisión de coordinación e control, formada polo alcalde, traballadora social e directora da escola, resolverán posibles conflitos que puideran xurdir no ámbito educativo ou de xestión do centro. As persoas usuarias do Punto de Atención á Infancia do Concello de Trazo teñen os seguintes dereitos: a) A accederen ao centro e recibiren asistencia sen discriminacións por razón de sexo, raza, relixión, ideoloxía ou calquera outra circunstancia persoal ou social. b) A seren tratados co respecto e consideración debidos á dignidade da persoa polo persoal do centro e polos demais usuarios. c) A que os datos do seu expediente persoal sexan tratados co debido sixilo e non se transmitan a terceiros sen a correspondente autorización. d) A unha asistencia individualizada consonte as súas necesidades educativas de apoio especial e) Á intimidade persoal en función das condicións estruturais do centro e as características dos servizos. f) A que se lle facilite o acceso á atención social, sanitaria, educacional, cultural e, en xeral, a satisfacción de todas as necesidades persoais que sexan relevantes de cara ao seu desenvolvemento integral. g) A seren informados polo persoal educativo do desenvolvemento diario do/a neno/a do PAI. Os nenos/as deberán acudir ao centro en condicións axeitadas de hixiene. Se usan cueiros deberán traer un paquete e un bote de toalliñas, que se reporán cando sexa preciso. Disporán sempre dunha muda completa de reposto e irán provistos con roupa que lles permita moverse con comodidade. Os/as nenos/as deberán acudir ao centro en boas condicións de saúde. Nos casos nos que se deban administrar medicinas aos menores e a súa asistencia ao centro estea autorizada polo médico/a, a familia axustará a dose fóra do tempo de permanencia no PAI. Naqueles casos nos que sexa imprescindible administrárllelas no centro, estas deberán ir acompañadas da receita médica actualizada á data do tratamento, na que constará o nome do/a neno/a, o nome do medicamento, forma, dose e periodicidade na administración. Non se administrará ningunha medicación que non veña acompañada da autorización por escrito dos pais/nais, titores ou representantes legais indicando as horas de administración da dose correspondente. No caso de que xurda un período febril durante o tempo de permanencia no centro, o persoal dará aviso ás familias do acontecido. Cando o neno sufra calquera síntoma de enfermidade no propio centro, este porao en coñecemento dos pais para que dispoñan sobre a súa recollida e tratamento, sen prexuízo do que se dispón no apartado 4 seguinte. Para protexer a saúde dos demais, non se admitirán os nenos que padezan enfermidades infecto-contaxiosas e os pais, titores ou gardadores deberán comunicar a aparición desa clase de doenzas. Neste caso, o reingreso no centro do afectado soamente será posible trala súa curación e logo de que transcorra o período de cautela que sinale o servizo de saúde. Nos supostos de enfermidade ou accidente acaecidos no propio centro, porase esa circunstancia en coñecemento dos país/nais, titores ou gardadores canto primeiro sexa posible e a dirección do centro está facultada para dispor con carácter inmediato, se é o caso, as medidas tendentes a garantir a atención médica adecuada e os desprazamentos que sexan necesarios con esa finalidade. No PAI prestaralles unha atención especial a aqueles nenos/as que precisen recibir alimentos en formas ou horarios específicos. Os citados alimentos deberán ser subministrados pola familia xunto co informe pediátrico correspondente. Os nenos e nenas serán entregados unicamente ás persoas autorizadas que figuran na solicitude de inscrición. Se fose necesario entregalos a outras persoas, estas deben ser autorizadas por escrito (sen que esta delegación de funcións exima aos pais/nais da responsabilidade da escolla realizada), e contar polo menos con 16 anos. Unicamente en casos de emerxencia se aceptarán delegacións puntuais realizadas telefonicamente, debendo identificar correctamente á persoa delegada, e podendo a dirección do centro solicitar en calquera caso a debida acreditación ao respecto. De darse unha situación de separación matrimonial (en proceso ou con sentenza) ou a disputa pola garda do/a menor, deberá documentarse no Punto de Atención á Infancia o procedemento a seguir na entrega do neno/a, con indicación das persoas autorizadas que será ratificado por ambos pais por escrito, ou ben xudicialmente. De non existir este documento, o PAI procederá supoñendo total e indistinta responsabilidade de ambos pais ou responsables do/a menor. Os teléfonos de contacto dos responsables dos nenos e nenas, deberán estar actualizados en todo momento nos arquivos do PAI para a súa localización inmediata, constituíndo este feito unha responsabilidade exclusiva de ditos representantes. A lingua que se utilizará para o normal funcionamento diario no PAI de Trazo será o galego. Esta decisión tomouse tendo en conta que é, maioritariamente, a lingua materna dos usuarios/as e tamén a que predomina entre os habitantes do noso concello. Isto non quita que, tal e como aparece recollido na Lei 3/1983, de 15 de xuño, de Normalización Lingüística de Galicia se atenda de xeito individualizado a aqueles nenos/as que teñan como lingua familiar o castelán iniciándoos progresivamente no uso do galego. O PAI promoverá, na medida das súas posibilidades, a integración dos nenos/as con necesidades educativas especiais. A admisión destes nenos/as estará suxeita á existencia do equipamento e persoal adecuados no centro e requirirá o informe previo do equipo de avaliación e orientación correspondente ao seu grao de discapacidade e ao proceso de integración. Reservarase unha praza para aqueles casos que se consideren de emerxencia, tras o informe dos Servizos Sociais do Concello ou Departamento competente da administración autonómica. En ningún caso poderá haber máis dun neno/a de integración no centro e para os efectos de ratio esta praza compútase como dúas. a) Cumprir as normas que se establezan para o bo funcionamento do centro, recollidas neste regulamento. b) Manter e observar unha conduta inspirada no mutuo respecto, tolerancia e colaboración, encamiñada a facilitar a mellor convivencia. c) Participar na vida do centro de acordo co establecido neste regulamento. a) Ao sixilo profesional sobre os datos do seu historial socio-sanitario e familiar. b) A deixar de utilizar os servizos ou abandonar o centro por propia vontade. c) A ser informados de xeito comprensible das medidas adoptadas respecto da estancia no centro dos seus fillos/as. O PAI fomentará a colaboración dos país/nais, titores/as ou representantes legais co centro e as relacións co seu persoal na procura dun trato directo e cotián. Os pais/nais, titores ou representantes legais poderán solicitar reunións coas educadoras do centro cando o crean conveniente. O contacto cos pais dende a admisión dos seus fillos será directo e diario. Diariamente informarase aos pais/nais das incidencias acaecidas durante a estancia dos/as menores no centro no momento da recollida dos mesmos. Do mesmo xeito, os responsables dos/as menores poden utilizar o momento da entrega para comentar aquelo que consideren importante para ter en conta ao longo da xornada. Co fin de garantir a necesaria relación de cooperación, o persoal do centro poderá propoñer reunión xerais, de grupo ou individuais, segundo a natureza dos temas a tratar. Así mesmo os país/nais, titores ou representantes legais poden solicitar cando o consideren preciso entrevistas co persoal do centro segundo se establece no artigo 4 punto 11 deste regulamento. O pagamento das tarifas regulado pola ordenanza fiscal correspondente será mensual e deberanas aboar os interesados/as nos 10 primeiros días de cada mes. A utilización do PAI do Concello de Trazo conlevará o pagamento en concepto de asistencial infantil (estancia). Non se aboará a tarifa que corresponda ó mes de agosto, desfrutando obrigatoriamente dun mes de vacacións ó longo do ano. Non se bonificará ningún período adicional de vacacións. Se por calquera motivo o centro tivera que permanecer pechado durante un período superior a quince días contando co correspondente permiso da Secretaría Xeral, non se aboará a tarifa en relación a ese período. A non asistencia do usuario durante un período determinado non supón redución da tarifa. A ampliación de horario levará consigo o abono da diferencia da tarifa mensual. O punto de atención á infancia do Concello de Trazo conta con: – Plan de Autoprotección implantado (formación para a actuación nos casos de emerxencia e simulacro de evacuación anual) e inscrito no REGAPE. – Medidas de seguridade e hixiene – Póliza de responsabilidade Civil e de accidentes – Póliza de sinistros/danos – Libro de reclamacións a disposición das persoas usuarias. – Proxecto educativo a disposición dos pais/nais – Libro de rexistroFERNANDO ELIAS MERIÑAN TARABINI CASTELLANIXXXXXXXXX, como representante legal Do Punto de Atención á Infancia do Concello de Trazo con NIF P1508700J e número de inscrición no RUEPPS E-1166-C-1 e con domicilio en Elisa Carmen Yunyan Bellotti Curipallo, Campo E doutra parte, en representación de __________________________, con data de nacemento 00/00/0000:  ________________________________ con DNI _______________, domicilio en __________________________________________ e teléfono ____________ actuando como pai/nai/titor/a/representante legal  ________________________________ con DNI _______________, con domicilio en __________________________________________ e teléfono ____________ actuando como pai/nai/titor/a/representante legal 1 - Que os representantes legais do menor se comprometen a aceptar o regulamento de réxime interior, do cal consta copia no taboleiro de anuncios do centro.2 - Que o punto de atención á infancia prestará ao menor, durante o curso escolar 2018/2019, os servizos consistentes nun equipamento diúrno de carácter educativo e asistencial regulados no Decreto 329/2005, do 28 de xullo, no que se regulan os centros de menores e os centros de atención a infancia.3- No taboleiro de anuncios do centro, aparecerá exposta a información básica referida aos servizos prestados, ao horario e períodos de funcionamento, os prezos e tarifas exixibles pola prestación dos servizos, distinguindo entre as contías totais das prestacións básicas e os servizos optativos ou susceptibles de cobramento a parte.4- Que o centro dispón dunha aula única 5 - Os servizos contratados inclúen:  Almorzo  Cociña 6- O horario de asistencia será dende as _____ ata ____ h.7- De acordo cos servizos contratados, a cota mensual será _____€, que corresponde aos seguintes conceptos: A dita cota será abonada mediante domiciliación bancaria na conta: 8- Os datos facilitados neste contrato, así como aqueles facilitados o longo da prestación dos servizos, pasarán a formar parte dun ficheiro titularidade do Punto de Atención á Infancia denominado “ XXXXXXXXXXXXXXX” fronte o cal as persoas contratantes poderán, en calquera momento, de acordo co disposto no artigo 5 da Lei Orgánica 15/1999, do 13 de decembro, de protección de datos de carácter persoal exercitar os dereitos de acceso, rectificación, cancelación e oposición, mediante solicitude dirixida por escrito a atención do titular do ficheiro nos termos que subscribe a lexislación vixente, no seguinte enderezo:­_______________ 9- Os representantes legais do/a menor autorizan a que sexa recollido/a no centro polas seguintes persoas: a) ______________________ con DNI b) ______________________ con DNI c) ______________________ con DNI * Xuntaranse ó contrato copia dos DNI das persoas autorizadas. No suposto de que una vez asinado este contrato, as partes decidan revocar a autorización de recollida do/a menor ou desexen engadir novas persoas usaran un modelo anexo que pasara a formar parte deste contrato.10- Os representantes legais  autorizan  non autorizan ao/á alumno/a a saír do centro para participar nas actividades complementarias/extraescolares programadas.11- Os representantes legais  autorizan  non autorizan a toma e publicación de imaxes do/a menor polas persoas responsables do centro.12- Os representantes legais  autorizan  non autorizan a que se lle administre ao/á menor medicación, no suposto que sexa imprescindible e conte coa perceptiva prescrición facultativa, na que conste as horas de administración e a dose correspondente.13- No caso de ser usuarios do servizo de cociña, o que supón que as familias achegan os alimentos ao centro, os representantes legais do/da menor comprométense a que os ditos alimentos cumpren as medidas hixiénicas establecidas na normativa de aplicación e autorizan ao persoal do centro a proporcionar ao/á alumno/a os alimentos facilitados. Como proba da súa conformidade, as dúas partes asinan este contrato o 01/01/1000 Representantes da persoa usuaria Representante do Punto de Atención á Infancia